Í janúar var í annað sinn kallað eftir biðlistum samkvæmt lágmarksskráningu vistunarupplýsinga . Segja má að staða biðlista eins og hún birtist hér endurspegli stöðuna í janúar og fram í febrúar þar sem upplýsingar voru nokkuð lengi að berast til landlæknisembættisins . Það á þó ekki að hafa teljandi áhrif á stöðuna eins og hún birtist hér . Margar þeirra deilda sem skila inn tölum um biðlista hafa verið að byrja að skrá í Sögukerfið . Það eitt að verið er að skipta milli skráningakerfa getur haft áhrif á biðlista . Þegar flytja þarf hverja færslu handvirkt yfir í nýtt kerfi hefur það kallað á endurskoðun á biðlistum , oft er farið í endurskoðun í kjölfarið og getur þá fækkað í sumum tilfellum á biðlistanum . Stundum bætast hins vegar við nýjar upplýsingar , til dæmis þegar læknar hafa sjálfir haldið utanum sinn biðlista eða þegar ekki hefur verið einn biðlisti á deild heldur margir . Miklar breytingar eru framundan vegna sameiningar Landspítala og Sjúkrahúss Reykjavíkur . Vegna þessa er rétt að taka fram að einstakar deildir hafa ekki sameinast að undantalinni æðaskurðdeild . Því er gerð grein fyrir hverri deild sérstaklega á hvorum stað og þær kallaðar sínum gömlu nöfnum . Breytingar á þessu munu koma fram í biðlistum þegar næsta könnun verður gerð í maí . Í meðfylgjandi töflu er nákvæm grein gerð fyrir þeim breytingum sem orðið hafa . Eðlislægur munur er á stuttum og löngum biðlistum . Oft er deilt um hvort listi yfir 5 - 30 sjúklinga sé í raun biðlisti þar sem hann lúti ekki sömu lögmálum og listi yfir 700 sjúklinga . Stuttir biðlistar séu í raun áætlanalisti og í besta falli óskalisti sjúklinga . Þar ráði sjúklingar hvenær meðferð muni fara fram en ekki forgangsröðun deildarinnar . Þá er samkomulag sjúklings og læknis um ákveðna dagsetningu þar sem meira tillit er tekið til óska sjúklings en aðstæðna deildarinnar . Í þeim tilfellum er biðtími ekki eins mikilvægur til þess að skoða röðun eða þjónustu við sjúklinga þar sem sjúklingur ræður miklu um sinn biðtíma . Slíkir listar geta verið gerðir marga mánuði fram í tímann , jafnvel upp undir hálft ár . Sú stefna hefur verið tekin hjá embættinu að kalla eftir upplýsingum um alla sem er bíða , hvort sem þeir velja sjálfir að bíða eða ekki . Ástæður þessa eru meðal annars þær að vegna þess að áherslur í skráningu hafa ekki verið með þeim hætti að hægt sé að greina þá frá sem óska sjálfir eftir aðgerð á ákveðnum degi og hverjir ekki , þeir geta bæði verið á stuttum og löngum biðlistum . Heildarbiðlisti á almennum skurðdeildum er nokkuð svipaður nú og síðastliðið haust , fer úr 922 í 930 . Við síðustu innköllun á biðlistum var breyting á biðlista Sjúkrahúss Reykjavíkur og kom fram fækkun á deildinni . Hún var ekki skýrð sérstaklega þá en skal úr því bætt hér . Ástæða þessarar fækkunar var sú að einn sérfræðingur flutti sig frá deildinni yfir á Landspítalann og flutti með sér þá sjúklinga sem voru á biðlistum frá honum . Á Landspítalanum er skráður langur meðalbiðtími eða um 79 vikur . Skýringuna er aðallega að finna í biðlista hjá einum sérhæfðum sérfræðingi í vélindaómsjáraðgerðum . Þessi biðlisti er frá 1994 - 1997 og telur 94 sjúklinga sem hafa beðið að meðaltali í 162 vikur . Þessa dagana er verið að uppfæra biðlista deildarinnar og hafa samband við alla þá sem eru á honum . Eftir öðrum aðgerðum bíða hins vegar 320 sjúklingar sem hafa beðið að meðaltali í 54,6 vikur , þar á meðal eru sjúklingar sem einnig eru á biðlista eftir vélindaómsjáraðgerðum . Nú stendur yfir könnun meðal þeirra sem hafa beðið lengst eftir vélindaómsjáraðgerð um líðan þeirra meðan beðið er eftir aðgerð og eftir að aðgerð er lokið . Nokkuð færri börn bíða eftir meðferð á deildinni en fyrr í vetur . Biðlisti inn á deildina hefur ekki verið svo stuttur síðan árið 1996 . Þess ber þó að geta að innri biðlisti á deildinni er nokkur eða 19 börn . Þetta er eru börn sem hafa fengið greiningu en bíða eftir frekari þjónustu deildarinnar . Embættið hefur ekki sambærilegar upplýsingar til viðmiðunar milli ára . Heildarbiðlisti eftir bæklunaraðgerðum hefur stöðugt verið að minnka frá árinu 1998 og er mesta breytingin á Sjúkrahúsi Reykjavíkur . Á biðlista Sjúkrahúss Reykjavíkur biðu 12 eftir axlaraðgerð . Á biðlista eftir liðskiptiaðgerð voru alls 173 , þeir skiptast þannig : 93 eftir liðskiptiaðgerð í hné , 72 eftir liðskiptiaðgerð í mjöðm , fjórir eftir liðskiptiaðgerð í olnboga og fjórir eftir liðskiptiaðgerð í öxl . Eftir handarskurðaðgerð biðu 10 , tveir eftir hryggspengingu , 24 eftir aðgerð á krossböndum og 31 vegna hné osteótómíu . Þá biðu 10 eftir liðspeglunum og 139 flokkuðust undir aðrar aðgerðir . Á biðlistanum voru sex börn . Biðlisti bæklunardeildar FSA var yfirfarinn um áramót og því er gert ráð fyrir að biðlistinn sé nú nokkuð réttur . Færri bíða eftir endurhæfingu nú en síðasta haust . Á FSA hefur biðlistinn styst verulega og biðtíminn að sama skapi styst um 12 vikur frá síðustu könnun . Nokkuð mikil fækkun er á á biðlista Reykjalundar og samkvæmt gögnum embættisins hefur hann ekki verið styttri síðustu fimm árin . Biðlisti tæknifrjóvgunardeildar er 335 pör . Gera má ráð fyrir að meðferð heppnist hjá þriðjungi þeirra og þannig líklegt að um 2/3 af þessum hópi fari aftur á biðlista á árinu . Auk þess eru framkvæmdar um 250 tæknisæðingar á ári . Meðferðafjöldi er um 350 - 400 glasafrjóvganir á ári . Biðlistinn er um það bil eitt ár . Biðlisti eftir hjartaþræðingu hefur stöðugt lengst frá árinu 1996 . Frá síðustu athugun á biðlistum , í október á síðasta ári , hefur nokkuð fjölgað á biðlistanum eða um 37 sjúklinga . Hér getur verið um árstímabundna sveiflu að ræða þar sem biðlistinn nær hámarki á þessum tíma árs en er oftast í lágmarki á haustin . Fjöldi hjartaþræðinga á Landspítalanum hefur verið svipaður frá árinu 1997 . Árið 1997 voru framkvæmdar 984 en árið 1999 voru þær 941 . Biðlisti á hjarta - og lungnaskurðdeild lengist einnig , en biðtími er svipaður og síðasta haust eða um 10 vikur . Rétt er að gera fyrirvara á heildartölu biðlistans , þar sem um auknar upplýsingar er að ræða , fimm daga deild Landspítalans bætist við . Sé litið á aðrar deilir er almenn fjölgun á biðlistum með undantekningu á FSA þar sem lítilsháttar fækkun er á biðlistanum og munar þar helst um fækkun á biðlista eftir sólarhringsplássi , úr 71 í 29 sjúklinga . Lítillega hefur fækkað á biðlista eftir svefnrannsóknum en biðtími eftir næturmælingu er þó enn þá tæp tvö ár , nema sjúklingur sé í forgangshópi . Í útskýringum frá deildinni kemur fram að forgangur á biðlista deildarinnar byggi að öðru jöfnu á því að grunur leiki á að öndunartruflanir valdi röskun á annarri líkamsstarfsemi , svo sem hjartabilun . Einnig eru þeir í forgangi sem hafa atvinnu af akstri bifreiða og eru haldnir dægursyfju . Heildarbiðlisti er nú nokkuð lengri en áður . Sé litið til einstakra deilda má sjá að biðlisti er að myndast á FSA þar sem áður biðu sjö en nú 30 . Svipað ástand er á Landspítalanum og verið hefur , en biðlisti á Sjúkrahúsi Reykjavíkur hefur lengst . Aukningin er eftir plássi á fimm dagadeild og dagspítala .